open-index/open-wikipedia-markdown huggingface dataset:
பனப்பாக்கம் அனந்தாச்சார்லு

**பனப்பாக்கம் அனந்தாச்சார்லு**  (*Panapakkam Anandacharlu*, 5 ஆகத்து 1843 - 4 சனவரி 1908)  என்பவர் ஒரு இந்திய வழக்கறிஞர், விடுதலைப் போராட்ட வீரர், இந்திய தேசிய காங்கிரசின் ஆரம்பகால தலைவர்களில் ஒருவர். இவர் 1891 இல் நடைபெற்ற இந்திய தேசிய காங்கிரசின் நாக்பூர் மாநாட்டின் தலைவராக இருந்தார்.

## ஆரம்ப கால வாழ்க்கை
அனந்தாச்சார்லு மதறாஸ் மாகாணத்தின் சித்தூர் மாவட்டத்தில்  கட்டமஞ்சி என்ற சிற்றூரில் ஒரு பிராமண குடும்பத்தில் பிறந்தார். சிறு வயதிலேயே மதறாசுக்கு குடிபெயர்ந்த இவர், கயாலி வெங்கடபதி என்ற முன்னணி மதறாஸ் வழக்கறிஞரிடம் பயிற்சி பெற்றார். 1869 இல் மதறாஸ் உயர் நீதிமன்ற வழக்கறிஞராக பதிவு செய்து கொண்டு வழக்கறிஞர் பணியைத் தொடங்கினார்.

## சட்ட வாழ்க்கை
1869 ஆம் ஆண்டு சென்னை உயர் நீதிமன்ற வழக்கறிஞராக சேர்ந்த பிறகு விரைவில் அனந்தாச்சார்லு  முக்கியமான ஒரு வழக்கறிஞராக உருவெடுத்தார். 1899 ஆம் ஆண்டு இவரது அறையில்தான் மதறாஸ் வழக்கறிஞர்கள் சங்கம் துவக்கபட்டது.

அனந்தாச்சார்லு ராய் பகதூர் ஆக்கப்பட்ட தகவல் உள்ளது. மேலும் இவருக்கு 1897 இல் சிஐஇ (இந்தியப் பேரரசின் தோழன்) என்ற கௌரவும் வழங்கப்பட்டது. 

## அரசியல் வாழ்க்கை
அனந்தாச்சார்லுவுக்கு ஆரம்பத்திலிருந்தே அரசியலிலும் பத்திரிகைத் துறையிலும் ஆர்வம் இருந்தது. *நேட்டிவ் பப்ளிக் ஒபினியன்* மற்றும் *மதராசி* போன்ற இதழ்களில் தொடர்ந்து எழுதிவந்தார். 1878 ஆம் ஆண்டில், *[[தி இந்து]வைத்]* தொடங்குவதில் ஜி. சுப்பிரமணிய ஐயர், சேலம் சி. விஜயராகவாச்சாரியார் ஆகியோருக்கு உதவினார், மேலும் அதில் அவ்வப்போது எழுதி வந்தார்.

இவர் 1884 இல் திருவல்லிக்கேணி இலக்கிய சங்கத்தையும் (அதன் தலைவராகவும் தேர்ந்தெடுக்கப்பட்டார்),  மதறாஸ் மகாஜன சபையையும் நிறுவினார். 1885 இல் பம்பாயில் நடைபெற்ற இந்திய தேசிய காங்கிரசின் முதல் அமர்வில் கலந்துகொண்ட 72 பிரதிநிதிகளில் இவரும் ஒருவர். இவர் 1891 இல் '''இந்திய''' '''தேசிய''' '''காங்கிரசின்''' **[[நாக்பூர்]]** மாநாட்டில் கலந்துகொண்டார், அதில் இவர் தலைவராக தேர்ந்தெடுக்கப்பட்டார். 1906ல் காங்கிரசு பிளவுபட்டபோது இவர் மிதவாதிகளின் பக்கம் இருந்தார். இருப்பினும், பிரிந்த சில காலத்திலேயே இவர் இறந்தார்.

## மேற்கோள்கள்

பகுப்பு:1908 இறப்புகள்
பகுப்பு:1843 பிறப்புகள்
பகுப்பு:தெலுங்கு மக்கள்
பகுப்பு:இந்திய தேசிய காங்கிரஸின் தலைவர்கள்
மதன்–ஹரிணி

**மதன்–ஹரிணி** என்போர் கன்னடம் மற்றும் துளு திரைப்படங்களில் நடன இயக்குநர்களாக பணிபுரியும் மதன் மற்றும் ஹரிணி ஆகியோரைக் கொண்ட இணையாகும். இவ்விருவரும் இணைந்து இருநூறுக்கும் மேற்பட்ட திரைப்படங்களில் நடனங்களை வடிவமைத்துள்ளார்கள். அத்துறையில் இந்த இணை சிறப்பானதாக கருதப்படுகிறது.

## தனிப்பட்ட வாழ்க்கை மற்றும் தொழில்
கர்நாடக மாநிலம் புத்தூரில் வசித்து வந்த மதன் மற்றும் ஹரிணி இருவரும் வேலைவாய்ப்புக்காக பெங்களூரு வந்து அங்கு ராஜரத்தினம் பிள்ளையிடம் இந்திய பாரம்பரிய நடனத்தில் பயிற்சி பெற்றுள்ளனர். அதன்பின் இருவரும் திருமணம் செய்து கொண்டனர்.

இருவரும் இணைந்து ஆர்யாம்பா பட்டாபியின் *நாதஸ்வரூபி* திரைப்படத்தில் நடன இயக்குநர்களாக முதன்முறையாகப் பணியாற்றினார்கள். அத்தோடு *அமெரிக்கா அமெரிக்கா* (1995), *ஹூமலே* (1998), *சிங்காரவ்வா* (2003), *காலிபட்டா* (2008), போன்ற கன்னடப் படங்களிலும் துளு படங்களான *பங்கார்டா குரல்* (2012) மற்றும் *ரிக்சா டிரைவர்* (2013) போன்றவற்றிலும் இணைந்து பணியாற்றி, நடனங்களைச் சிறப்பாக வடிவமைத்து பெயர் பெற்றுள்ளனர்.

## திரைப்படங்கள்

* அமெரிக்கா அமெரிக்கா (1995)
* அக்கா (1997)
* ஹூமலே (1998)
* நீலா (2001)
* சிங்காரவ்வா (2003)
* ப்ரீத்தி பிரேமா பிரணயா (2003)
* காலிபடா (2008)
* ஆட்டோ (2009)
* கல்கெஜ்ஜே (2011)
* காரணிகா ஷிஷு (2012)
* பங்கார்டா குரல் (2012)
* ரிக்சா டிரைவர் (2013)
* ஸ்வீட்டி நன்னா ஜோடி (2013)
* அம்பரீஷா (2014)
* த்ரிஷ்யா (2014)
* சூம்பே (2015)
* மைத்ரி (2015)
* சூப்பர் மர்மயே (2015)

## மேற்கோள்கள்

பகுப்பு:Articles with hCards
பகுப்பு:இந்தியப் பெண் நடனக் கலைஞர்கள்
பகுப்பு:தட்சிண கன்னட மாவட்ட மக்கள்
பகுப்பு:வாழும் மக்கள்
ரம்யா சிறீ

**ரம்யா சிறீ** ஆந்திராவின் விசாகப்பட்டினத்தைச் சேர்ந்த திரைப்பட நடிகை ஆவார். இவர் இயக்குனாராகவும், திரைக்கதை ஆசிரியராகவும், தயாரிப்பாளராகவும் நடனக்கலைஞருமாவார். விளம்பரப்பெண்ணாக தனது நடிப்பு பாதையை ஆரம்பித்த இவர், தற்போது அரசியலிலும் இணைந்து பணியாற்றிவருகிறார். இவர் தெலுங்கு சினிமா, கன்னட சினிமா, மற்றும் தமிழ் சினிமா, சில மலையாளம், ஹிந்தி, போஜ்புரி மொழிகள் என இந்தியாவின் பெரும்பாலான மொழிகளில் இயக்கப்பட்ட மென் மைய திரைப்படங்களிலும், பி வகை படங்களிலும் நடித்துள்ளார், 2013 இல் இவர் *ஓ.* *.* *மல்லி* என்ற படத்தில் தன் தலையை மொட்டையடித்துக்கொண்டு பழங்குடிப் பெண்ணாக நடித்ததை கவுரவிக்கும் வகையில் ஆந்திர மாநில நந்தி சிறப்பு நடுவர் விருதைப் பெற்றுள்ளார்.

## தேர்ந்தெடுக்கப்பட்ட திரைப்படவியல்

### தெலுங்கு

* *[[Babala Bagotham|பாபாலா பகோதம்]]* (2018)
* *ஓ..* *.* *மல்லி* (2015) இயக்குநர்
* *பொம்மனா பிரதர்ஸ் சந்தனா சிஸ்டர்ஸ்* (2008)
* *சலீம்* (2009)
* *யமகோலா மல்லி மொடலாயிண்டி* (2007)
* *[[சிம்மாஹாத்ரி (2003 திரைப்படம்)|சிம்ஹாத்ரி]]* (2003)
* *எவரு நேனு* (2003)
* *விஷ்ணு* (2003)
* *பிரேமலோ பவானி கல்யாண்* (2003)
* *ஆதி* (2002)
* *தப்பு சேசி பப்பு கூடு* (2002)
* *நுவ்வு நேனு* (2001)
* *ஜாக்பாட்* (2001)
* *நுவ்வு நேனு* (2001)

### கன்னடம்

* *ஆர்யபட்டா*

### தமிழ்

* *[[சூரிய வம்சம் (திரைப்படம்)|சூரியவம்சம்]]*

## மேற்கோள்கள்

பகுப்பு:Articles with hCards
பகுப்பு:தெலுங்குத் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
மெகர்பானு கனம்

**மெகர்பானு கனம்** (1885 - 3 அக்டோபர் 1925) இந்தியாவின் வங்காள பிரபுவம்சத்தை சேர்ந்த பிரபல ஓவியக் கலைஞராவர். டாக்காவை ஆட்சி செய்த மூன்றாம் நவாப்பான, நவாப் அஹ்சனுல்லா குவாஜா மற்றும் அவரது மனைவி நவாப் பேகம் கம்ருன்னேசா ஆகியோரின்  மகளாவார்.

## ஆரம்ப கால வாழ்க்கை
பிரித்தானிய ராஜ்ஜியத்தின் டாக்காவில் 1885 ஆம் ஆண்டு டாக்கா நவாப் குடும்பத்தில்  உள்ள அஹ்சன் மன்சிலில் கனம் பிறந்துள்ளார். டாக்காவின் அரச குடும்பத்தைச் சேர்ந்த இவரின் தந்தை, நவாப் குவாஜா அஹ்சனுல்லா மற்றும் இவரின் சகோதரரும் அடுத்த நவாபும் ஆன, நவாப் குவாஜா சலிமுல்லா ஆகியோர் குறிப்பிடத்தக்க அரசர்களாவர். வங்காளத்தில் உள்ள பெரும்பாலான பிரபுக்களைப் போல் இவரும் வீட்டிலேயே தன் படிப்பை பயின்றார். 1902 ம் ஆண்டு குவாஜா முகமது ஆசாமை இவர் மணந்துள்ளார்.

## கலைத்திறமை
கனம் தனது ஓவியங்களை தி மொஸ்லம் பாரத் என்ற மாத இதழுக்கு பிரசுரிக்க அனுப்பியுள்ளார். அந்த இதழில் இவரது ஓவியங்களைக்கண்ட காசி நஸ்ருல் இஸ்லாம் (பிற்காலத்தில் வங்காளத்தின் தேசியக்கவியாக அறிவிக்கப்பட்டவர்) அந்த ஓவியங்களின்பால் ஈர்க்கப்பட்டு,  கேயபரேர் தாரணி என்ற கவிதையை எழுதினார். இந்த ஓவியங்கள் ஜூலை-ஆகஸ்ட் 1920 பதிப்பில் இக்கவிஞரின் கவிதையுடன் அதே மாத இதழில் வெளியிடப்பட்டது. ஒரு வங்காளப் பெண் கலைஞரின் ஓவியம் அச்சிதழில் வெளியிடப்பட்டது அதுவே முதன்முறையாகும். கனம் தனது சகோதரிகள் அக்தர்பானு மற்றும் பரிபானுவுடன் டாக்காவில் கம்ருன்னெஸ்ஸா பெண்கள் உயர்நிலைப் பள்ளியை பெண்களின் கல்விக்காக திறந்து அர்ப்பணித்தார். மேலும் உருது மாத இதழான ஜாது என்பதை பண ரீதியா ஆதரித்துள்ளார்..
## இறப்பு
புகழ்பெற்ற ஓவியரான கனம் அக்டோபர் 3, 1925 அன்று பிரித்தானிய ராஜ்ஜியத்தின் கிழக்கு வங்காளத்தின் டாக்காவில்  இறந்தார்.

## மேற்கோள்கள்

பகுப்பு:Articles with hCards
பகுப்பு:1925 இறப்புகள்
பகுப்பு:1885 பிறப்புகள்
பகுப்பு:இந்தியப் பெண் ஓவியர்கள்
சில்வர்கேட் வங்கி

**சில்வர்கேட் வங்கி** (**Silvergate Bank**), ஐக்கிய அமெரிக்காவின் கலிபோர்னியா மாநிலத்தின் சான் டியேகோ நகரத்தை தலைமையிடமாகக் கொண்டு, 1988 முதல் 2023ம் ஆண்டு வரை உலகெங்கும் இயங்கிய தனியார் வங்கி ஆகும்.  இந்த வங்கி சாதாரனமாக வங்கித் தொழில்களுடன், 2016ஆம் ஆண்டு முதல் ஆல்ட்காயின்களை வாங்கி விற்கும் தொழிலிலும் ஈடுபட்டது.  
ஆல்ட்காயின்களின் மதிப்பு சரிந்த காரணத்தினால் இவ்வங்கி நவம்பர் 2022 முதல் நிதிச் சுமையால் வீழ்ச்சியடையத் துவங்கியது. 8 மார்ச் 2023 அன்று இவ்வங்கி வங்கி திவால் ஆனதால், இவ்வங்கி நிறுவனம் கலைக்கப்பட்டது.

## இதனையும் காண்க
* சிலிக்கான் வேலி வங்கி
* சிக்னேச்சர் வங்கி

## மேற்கோள்கள்

## வெளி இணைப்புகள்
* சில்வர்கேட் வங்கியின் இணையதளம்
பகுப்பு:ஐக்கிய அமெரிக்க வங்கிகள்
பகுப்பு:கலிபோர்னியா
பகுப்பு:பொருளாதாரப் பிரச்சினைகள்
பிரியா கிருஷ்ணசாமி

**ப்ரியா கிருஷ்ணசாமி** இந்தியாவின் தமிழ்நாட்டை பூர்விகமாகக் கொண்ட, மும்பையில் வசித்து வரும் இந்திய  திரைப்பட தொகுப்பாளராவார்.புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் (FTII) முன்னாள் மாணவரான இவர், பல்வேறு திரைப்படங்களில் திரைப்பட தொகுப்பாளராக நிபுணத்துவத்துடன் பணியாற்றி வருகிறார்.

திரைப்படத்திற்கான தேசிய விருதினை இரண்டு முறை பெற்றுள்ள இவர், தொகுப்பாளராக மட்டுமின்றி இந்திய திரைப்படத்துறையில், தயாரிப்பாளராகவும், எழுத்தாளராகவும், இயக்குநராகவும்    இந்தி மற்றும் தமிழ்த் திரைப்படத்துறையில் பணியாற்றிவருகிறார்.

2004 ஆம் ஆண்டில், ஆங்கிலத்தில் வெளியான, கேரளாவின் களரி கலையைப் பற்றிய ஆவணப்படமான, 'தி ஐ ஆஃப் தி ஃபிஷ் - தி கலரிஸ் ஆஃப் கேரளா' சிறந்த கலை / கலாச்சாரத் திரைப்படத்திற்கான தேசிய விருதை வென்றுள்ளது.

2009 ம் ஆண்டில் வெளியான NFDCயின் புகழ்பெற்ற திரைக்கதை எழுத்தாளர்களின் ஆய்வகத்தின் தயாரிப்பான கங்கூபாய் (2013) இந்தித் திரைப்படத்தின் மூலம் இவர் திரைப்பட இயக்குநராக அறிமுகமாயுள்ளார்.

2019 ஆம் ஆண்டில் வெளியான சிறந்த தமிழ்த் திரைப்படத்திற்கான தேசிய விருதை வென்ற பாரம் (2020) என்ற தமிழ் மொழி விறுவிறுப்பான திரைப்படத்தை இவரே திரைக்கதை எழுதி, தயாரித்து, இயக்கி தொகுத்து, வெளியிட்டுள்ளார்.

## திரைப்படவியல்

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:திரைப்பட விருது வென்றவர்கள்
பகுப்பு:திரைப்படத் தயாரிப்பாளர்கள்
ரூபா ஐயர்

**ரூபா ஐயர்** இந்தியாவின் கர்நாடகாவைச் சேர்ந்த திரைப்பட இயக்குநரும் மற்றும் நடிகையுமாவார். ரூபா ஐயர் திரைப்பட இயக்குநர் மட்டுமல்லாது தொலைக்காட்சி மற்றும் திரைப்பட நடிகரும், நடன இயக்குநரும் விளம்பரப்பெண்ணும் என பன்முக திறமையான ஆளுமை கொண்டவர். எழுத்தாளராகவும், நல்லதொரு பரோபகாரியாகவும் கூட இவர் இருந்துள்ளார்.

## திரைத்துறை
*யாரே நீனு செலுவே* என்ற 1998 ம் ஆண்டு கன்னடத் திரைப்படத்தில் துணை நடிகையாக தனது திரை வாழ்க்கையை தொடங்கிய இவர், 2007 ம் ஆண்டு வெளியான "தாது" படத்தில் கதாநாயகியாக நடித்துள்ளார். மேலும் 2010 ம் ஆண்டு வெளியான *முகபுதா என்ற* படத்தை இயக்கி தயாரித்துள்ளார். 2013 ஆம் ஆண்டில், அவர் தனது இருமொழி களில் வெளியான, மிகுந்த பொருட்செலவில் எடுக்கப்பட்ட *[[சந்திரா (திரைப்படம்)|சந்திராவை]]* கன்னடம் மற்றும் தமிழில் இயக்கி தயாரித்துள்ளார்.

## திரைப்படவியல்

* *குறிப்பு: குறிப்பிடாத வரை அனைத்து படங்களும் கன்னடத்தில் எடுக்கப்பட்டவையே.*

## மேற்கோள்கள்

## ஆதாரங்கள்

* 
* Bringing Modi on screen *[[தி இந்து|The Hindu]]*

பகுப்பு:Articles with hCards
பகுப்பு:கன்னடத் திரைப்படத் தயாரிப்பாளர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
சு. அனவரத விநாயகம் பிள்ளை

**சு. அனவரத விநாயகம் பிள்ளை** (20 செப்டம்பர் 1877 – 1940) என்பவர் தமிழ்நாட்டைச் சேர்ந்த தமிழறிஞர், பேராசிரியர், எழுத்தாளர், அகராதி தொகுப்பாளர், பதிப்பாளர் ஆவார்.

இவரின் பெற்றோர் சுப்பிரமணிய பிள்ளை, ஈசுவர வடிவு அம்மாள் ஆகியோராவர். இவர் சென்னைக் கிறிஸ்தவக் கல்லூரியில் இளங்கலை மெய்யியல் படித்தார். பின்னர் தமிழில் முதுகலை பட்டம் பெற்றார். முதுகலை பயிலும்போது நச்சினார்க்கினியரைப்பற்றிய ஆய்வுக் கட்டுரை எழுதினார். கிறிஸ்தவக் கல்லூரியில் முதலில் ஆசிரியராகவும், பிறகு உள்நாட்டு மொழிகட்கான கண்காணிப்பாளராகவும், நீண்டகாலம் பணிபுரிந்தார். கொழும்புப் பல்கலைக் கழகத்தில் தமிழ்ப் பேராசிரியராகவும், சென்னைப் பல்கலைக்கழகத் தமிழ்ப் பேரகராதிக் குழு உறுப்பினராக இருந்தார்.

இவர் பல தமிழ் நூல்களை ஆராய்ச்சிமிக்க முன்னுரைகளுடன் பதிப்பித்திருக்கின்றார். தமிழ், தமிழ்த் தொன்மங்கள் உள்ளிட்ட பல பொருள்கள் குறித்து பல கட்டுரைகளும், நூல்கள் எழுதியுள்ளார்.

## இயற்றிய நூல்கள்
* நச்சினார்க்கினியர்
* சைவ சித்தாந்த வரலாறு
* ஒளவையார் 
* ஏகநாதர் 
* தமிழ்ப் பெருமக்கள் வரலாறு (1934)
* மாணவர் தமிழகராதி 
* பழமொழி அகராதி (10760 பழமொழிகள் அடங்கியது, பதிப்பு: 1912)

## குறிப்புகள்

பகுப்பு:1877 பிறப்புகள்
பகுப்பு:1940 இறப்புகள்
பகுப்பு:தமிழ் அகராதி தொகுப்பாளர்கள்
பகுப்பு:தமிழ் எழுத்தாளர்கள்
பகுப்பு:தமிழ்நாட்டுத் தமிழறிஞர்கள்
சிவா சௌகான்

**கேப்டன் சிவா சௌகான்** (**Captain Shiva Chauhan**), இந்தியத் தரைப்படையின் கேப்டனான இவரை 2 சனவரி 2023 அன்று காரகோரம் மலைத்தொடரில் 15,600 அடி உயரத்தில் உள்ள  சியாச்சின் போர் முனையில் பணி அமர்த்தப்பட்ட **முதல் பெண் இராணுவ அதிகாரி** ஆவார். சிவா சௌகான் இந்தியாவின் இராஜஸ்தான் மாநிலத்தின் உதய்ப்பூர் நகரத்தில் பிறந்தவர்.  உதய்ப்பூரில் உள்ள என் ஆர் ஜெ பொறியியல் மற்றும் தொழில்நுட்பக் கல்லூரியில் கட்டிடப் பொறியியல் படிப்பில் இளங்கலை பட்டம் பெற்ற சிவா சௌகான் சென்னை இராணுவ அதிகாரிகள் அகாதமியில் ஓராண்டு பயிற்சி பெற்று  இந்திய இராணுவத்தில் பொறியியல் படைப் பிரிவில் 2021ஆம் ஆண்டு முதல் பணியாற்றி வருகிறார்.

## தனிப்பட்ட மற்றும் இராணுவ வாழ்க்கை
சிவா சௌகானுக்கு 11 வயதாக இருந்தபோது, அவளுடைய தந்தை இறந்துவிட்டார். அதைத் தொடர்ந்து அவரது அம்மா சிவாவை தனியாக வளர்த்தார். சிறுவயதில் இருந்தே இந்திய இராணுவத்தில் பணிபுரிய வேண்டும் என்ற ஆசை சிவாவுக்கு இருந்தது. பள்ளிப்படிப்பை முடித்த சிவா சௌகான் உதய்ப்பூரில் உள்ள என் ஆர் ஜெ பொறியியல் மற்றும் தொழில்நுட்பக் கல்லூரியில் கட்டிடக் கலையில் இளநிலைப் பட்டம் பெற்றார். 2020ம் ஆண்டில் சென்னை இராணுவ அதிகாரிகள் பயிற்சி மையத்தில் ஓராண்டு இராணுவப் பயிற்சி பெற்று, மே 2021ல்  இந்திய இராணுவத்தின் பொறியாளர் படைப்பிரிவில் லெப்டினண்ட் ஆக பணியில் சேர்ந்தார்.

2022ம் ஆம் ஆண்டில் சிவா சௌகான் களத் தரவரிசை தேர்வு மூலம் கேப்டன் பதவிக்கு உயர்த்தப்பட்டார். சூலை 2022ல் கார்கில் வெற்றி நாளை முன்னிட்டு, கேப்டன் சிவா சௌகான், சியாச்சின் போர் நினைவகத்திலிருந்து கார்கில் போர் நினைவகம் வரை மிதிவண்டி ஓட்டி பயணத்தை வெற்றிகரமாக வழிநடத்தினார்.

சிவா சௌகான் இந்திய இராணுவத்தின் வடக்கு கட்டளையின் அதிரடிப் படையில் நியமிக்கப்பட்டார். 2022ல் சிவா சௌகானின் துடிப்பான செயல்திறன் அடிப்படையில், சியாச்சின் போர்ப் பள்ளியில் பயிற்சி பெற தகுதி பெற்றார். பயிற்சிப் பள்ளியில் சிவா சௌகான் பனிச் சுவர் ஏறுதல், சகிப்புத்தன்மை பயிற்சி, பனிச்சரிவு மற்றும் பிளவு மீட்பு மற்றும் உயிர்வாழும் பயிற்சிகளை உள்ளடக்கிய கடினமான பயிற்சியை மேற்கொண்டார். பயிற்சி மையத்தில் அவர் மட்டுமே பெண்.

சிவா சௌகான் சுமார் ஒரு மாத காலம் கடுமையான பயிற்சிக்குப் பிறகு, சியாச்சின் பனிப்பாறையின் குமார் முகாமில் 2 சனவரி 2023 அன்று முதல் மூன்று மாத காலத்திற்கு, சாப்பர்ஸ் குழுவை வழிநடத்துகிறார். சிவா சௌகான் தலைமையிலான குழு போர் பொறியியல் பணிகளுக்கு பொறுப்பாக இருந்தது. கடினமான பயிற்சிக்குப் பிறகு, ஃபயர் அண்ட் ப்யூரி சப்பர்ஸின் கேப்டன் சிவா சவுகான், உலகின் மிக உயரமான போர்க்களமான சியாச்சின் குமார் முகாமில் பணியாற்ற, ஃபயர் அண்ட் ப்யூரி சப்பர்ஸின் கேப்டன் சிவா சவுகான் முதல் பெண் அதிகாரியாக பணியமர்த்தப்பட்டார். சியாச்சின் குமார் முகாமில் உள்ள ஒரே பெண் அதிகாரியான சிவா சௌகானுக்கு கழிப்பறை வசதியுடன் தனி குடில் நிறுவப்பட்டுள்ளது.

## இதனையும் காண்க
* கத்தூல் மொகமதுசாய்
* சோரயா அலேகோசி
* சாலிசா தாமி

## மேற்கோள்கள்

## வெளி இணைப்புகள்
* Captain Shiva Chauhan Story: Siachen Army Officer - வலையொலி

பகுப்பு:இந்தியத் தரைப்படை
பகுப்பு:பெண் படைத்துறை அதிகாரிகள்
பகுப்பு:வாழும் மக்கள்
பகுப்பு:உதய்ப்பூர் மாவட்டம்
பகுப்பு:இந்தியப் படைத்துறையினர்
பகுப்பு:இராசபுத்திரர்கள்
டோனி கராபில்லோ

**டோனி கராபில்லோ** ( Toni Carabillo ) (மார்ச் 26, 1926 - அக்டோபர் 28, 1997) அமெரிக்காவைச் சேர்ந்த பெண்ணியவாதியும், வரைகலை வடிவமைப்பாளரும், வரலாற்றாசிரியரும் ஆவார்.

மார்ச் 26, 1926 இல் வர்ஜீனியா ஆன் கராபில்லோ என்ற பெயரில்,  ஜாக்சன் ஹைட்ஸ், குயின்ஸில் பிறந்தார். 1948 இல் மிடில்பரி கல்லூரியில் இளங்கலைப் பட்டமும் அதைத் தொடர்ந்து 1949 இல் கொலம்பியா பல்கலைக்கழகத்தில் முதுகலைப் பட்டத்தையும் பெற்றார் .

## தொழில்
சிஸ்டம் டெவலப்மென்ட் கார்ப்பரேஷனில் கார்ப்பரேட் கம்யூனிகேஷன்ஸ் உதவி மேலாளராக 11 ஆண்டுகள் பணியாற்றினார். பதவி உயர்வு மற்றும் ஊதியத்தில் பாலின பாகுபாடு காட்டப்பட்ட பெண் ஊழியர்களின் அங்கீகரிக்கப்படாத கணக்கெடுப்பில் பங்கேற்ற பிறகு இவர் தனது வேலையை  முடித்தார். இவர் 1966 இல் பெண்களுக்கான தேசிய அமைப்பில்  சேர்ந்தார்  இவர் 1969 இல் பெண்கள் பாரம்பரிய கழகத்தை நிறுவினார். வணிகமானது லூசி ஸ்டோன் மற்றும் எலிசபெத் கேடி ஸ்டாண்டன் போன்ற பெண்களைப் பற்றிய காகித அட்டைகளின் வரிசையையும், ஆண்டு அறிக்கை மற்றும் நாட்காட்டியையும் வெளியிட்டது.  1970 இல், இவர் லாஸ் ஏஞ்சல்ஸில் தனது கூட்டாளியான ஜூடித் மெயுலியுடன் இணைந்து பெண்கள் கிராஃபிக் கம்யூனிகேஷன்ஸ் என்ற கிராஃபிக் கலை நிறுவனத்தை உருவாக்கினார். நிறுவனம் புத்தகங்கள், செய்தித்தாள்கள், அரசியல் பொத்தான்கள் மற்றும் ஊசிகளை தயாரித்து விநியோகித்தது. 

1977 இல், அவர் பத்திரிகை சுதந்திரத்திற்கான மகளிர் நிறுவனத்தின்  கூட்டாளியானார்.  இது  ஒரு அமெரிக்க இலாப நோக்கமற்ற வெளியீட்டு நிறுவனமாகும். பெண்களுக்கிடையேயான தொடர்பை அதிகரிக்கவும், பெண்களை அடிப்படையாகக் கொண்ட ஊடக வடிவங்களுடன் பொதுமக்களை இணைக்கவும் இந்த அமைப்பு செயல்படுகிறது.

கராபில்லோ 1987 ஆம் ஆண்டில் மெயுலி, எலினோர் ஸ்மீல், கேத்ரின் ஸ்பில்லர் மற்றும் பெக் யோர்கின் ஆகியோருடன் இணைந்து ஃபெமினிஸ்ட் மெஜாரிட்டி அறக்கட்டளையை நிறுவினார். இவர்,இந்த அமைப்பின் தேசிய துணைத் தலைவராக இருந்தார். மேலும், 'நௌ' (NOW) இதழின்  கலிபோர்னியா அத்தியாயங்களை நிறுவ உதவினார். இவர் லாஸ் ஏஞ்சல்ஸ் அத்தியாயத்தின் தலைவராகவும், தேசிய வாரிய உறுப்பினராகவும் (1968-1977) மற்றும் துணைத் தலைவராகவும் (1971-1974) இருந்தார். 'நௌ' இன் தேசிய வெளியீடுகளான 'நௌ'  ஆக்ட்ஸ்  (1969-1970) மற்றும் *நேஷனல் 'நௌ'  டைம்ஸ்* (1977-1985) ஆகியவற்றிலும் இவர் இணைந்து திருத்தியுள்ளார்.  நேஷனல் நவ் பிரசுரமான *'டூ இட் நவ்* வித் மெயுலி'யையும் கராபில்லோ திருத்தியுள்ளார். அவர்கள்  சம உரிமைகள் திருத்த பிரச்சாரத்திற்காக பணத்தை திரட்டிய பெண்ணிய நபர்களின் வரிசையையும் உருவாக்கினர். 

இவர் *தி ஃபெமினைசேஷன் ஆஃப் பவரை* (1988) மெயுலியுடன் இணைந்து எழுதினார் மற்றும் பெண்களுக்கான பாடப்புத்தகமான *ஃபெமினிஸ்ட் க்ரோனிகல்ஸ், 1953-1993* (1993) மெயுலி மற்றும் ஜூன் சிசிடாவுடன் இணைந்து எழுதினார்.   1988 ஆம் ஆண்டு பதவிக்கு போட்டியிட பெண்களுக்கு அதிகாரம் அளிக்கும் வகையில், பன்னிரண்டு நகரங்களில் *ஃபெமினைசேஷன்* ஆஃப் பவர் பிரச்சார சுற்றுப்பயணத்திற்காக மெயூலி மற்றும் கராபில்லோ உருவாக்கிய பயணக் கண்காட்சியின் மூலம் அதிகாரத்தின் பெண்ணியமயமாக்கல் வளர்ந்தது. 

கராபிலோ நுரையீரல் புற்றுநோயால் அக்டோபர் 28, 1997 அன்று லாஸ் ஏஞ்சல்ஸில் இறந்தார்.  இவர் இறக்கும் போது *தி ஃபெமினிஸ்ட் க்ரோனிக்கிள்ஸ் ஆஃப் தி 20ம் செஞ்சுரியில்* பணியாற்றி வந்தார்.

## சான்றுகள்

பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:1997 இறப்புகள்
பகுப்பு:1926 பிறப்புகள்
கமலா சின்கா

**கமலா (கம்லா) சின்கா** (*Kamala Sinha*)(30 செப்டம்பர் 1932 - 31 திசம்பர் 2014) என்பவர் இந்திய அரசியல்வாதி மற்றும் தூதர் ஆவார். இவர் 1990 முதல் 2000 வரை இரண்டு முறை மாநிலங்களவை உறுப்பினராகத் தேர்ந்தெடுக்கப்பட்டார். பின்னர் சுரிநாம் மற்றும் பார்படோசின் தூதராக பணியாற்றினார். ஐ. கே. குஜ்ராலின் அமைச்சரவையில் மத்திய வெளியுறவுத்துறை இணை அமைச்சராகவும் (தன்னாட்சி பொறுப்பு) இருந்தார். இவர் திசம்பர் 31, 2014 அன்று 82 வயதில் நியூயார்க்கில் உள்ள சிராகூசில் இறந்தார்.

## தனிப்பட்ட வாழ்க்கை
கமலா,  செப்டம்பர் 30, 1932-ல் டாக்காவில் (தற்போது வங்காளதேசத்தில் உள்ளது) பிறந்தார். ஜனசங்க நிறுவனர் சியாமா பிரசாத் முகர்ஜியின் பேத்தியான சின்கா, புரட்சியாளர், தேசியவாதி, பொதுவுடைமை வாதி ஆவார். கமலா பசாவான் சின்காவினை மணந்தார். பசாவான் சின்கா தொழிற்சங்க வாதி மற்றும் பீகாரில் முதல் எதிர்க்கட்சித் தலைவர் ஆவார்.

## அரசியல்
1972-84க்கு இடையில் பீகார் சட்டமன்றத்தில் இரண்டு முறை சட்டமன்ற உறுப்பினராகவும், மாநிலங்களவையில் இரண்டு முறை உறுப்பினராகவும் இருந்த கமலா, பல்வேறு குழுக்களில் உறுப்பினராக இருந்தார். இவரின் கணவர் பசவான் சின்கா விடுதலைப் போராட்ட வீரர் மற்றும் ஜெயபிரகாஷ் நாராயண் மற்றும் கர்பூரி தாக்கூர் ஆகியோரின் சக ஊழியர் ஆவார். ஜெயப்பிரகாஷ் நாராயண் தலைமையிலான இயக்கத்தில் செயல்பட்டபோது உள்நாட்டுப் பாதுகாப்புச் சட்டத்தின் கீழ் இவர் தடுத்து வைக்கப்பட்டார். இவர் பல ஆண்டுகளாக இந்து மஸ்தூர் சபாவின் தலைவராக இருந்தார் (மத்திய தொழிலாளர் கூட்டமைப்பின் தலைவரான ஒரே பெண்மணி) மற்றும் பல திறன்களில் உலகம் முழுவதும் பரவலாகப் பயணம் செய்தார்.

## மேற்கோள்கள்

## வெளி இணைப்புகள்

* https://www.youtube.com/watch?v=hgjW-JmUKCk
* https://www.youtube.com/watch?v=P7sgHzHP8Lo

பகுப்பு:டாக்கா நபர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2014 இறப்புகள்
பகுப்பு:1932 பிறப்புகள்
பகுப்பு:இந்திய வெளியுறவுத் துறைப் பெண் அதிகாரிகள்
பிரீத்தி சரண்

**பிரீத்தி சரண்** (*Preeti Saran*)(பிறப்பு 5 செப்டம்பர் 1958) என்பவர் இந்திய வெளியுறவுப் பணி 1982 தொகுதி ஊழியர் ஆவார். இவர் திசம்பர் 2018-ல், பொருளாதார, சமூக மற்றும் கலாச்சார உரிமைகளுக்கான ஐக்கிய நாடுகளின் குழுவிற்குப் போட்டியின்றி தேர்ந்தெடுக்கப்பட்டார். சரண், 1 சனவரி 2019 முதல் 31 திசம்பர் 2022 வரையிலான ஒரு காலத்திற்கு இப்பதவியிலிருந்தார்.

## தனிப்பட்ட வாழ்க்கை
பிரீத்தி சரண் தில்லி பல்கலைக்கழகத்தின் சீமாட்டி சிறீராம் மகளிர் கல்லூரியில் ஆங்கிலத்தில் இளங்கலை பட்டமும் முதுகலைப் பட்டமும் பெற்றுள்ளார். இவர் பங்கஜ் சரண் என்பவரை மணந்தார். இவர் இந்தியாவின் தற்போதைய துணை தேசியப் பாதுகாப்பு ஆலோசகராக உள்ளார். இவர்களுக்கு இரண்டு மகன்கள் உள்ளனர்.

## தொழில்
ஆகத்து 1982-ல் இந்திய வெளியுறவுப் பணியில் சேர்ந்த சரண் மாஸ்கோ, டாக்கா, கெய்ரோ, ஜெனிவா, டொராண்டோ மற்றும் வியட்நாம் ஆகிய இடங்களில் இந்தியத் தூதரகங்களில் பணியாற்றியுள்ளார். சரண் தொராண்டோவில் இந்தியத் தூதராகவும் வியட்நாமுக்கான இந்தியத் தூதராகவும் இருந்தார். இவர் மார்ச் 2016 முதல் 30 செப்டம்பர் 2018 வரை இந்தியாவின் வெளியுறவு அமைச்சகத்தில் செயலாளராக (கிழக்கு) பணியாற்றினார்.

சனவரி 1, 2019 முதல் 31 திசம்பர் 2022 வரை பொருளாதார, சமூக மற்றும் கலாச்சார உரிமைகளுக்கான ஐக்கிய நாடுகள் அவையின் குழுவில் உறுப்பினராக இருந்தார். விசன் இந்தியா அறக்கட்டளையில் மூலோபாய மற்றும் வெளிநாட்டு உறவுகளுக்கான மையத்தின் வழிகாட்டியாகவும் இவர் செயல்படுகிறார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இந்திய வெளியுறவுத் துறைப் பெண் அதிகாரிகள்
கீர்த்தி பாண்டியன்

**கீர்த்தி பாண்டியன்** (பிறப்பு;18 பிப்ரவரி 1992) இந்தியாவின் தமிழகத்தைச் சேர்ந்த வளர்ந்து வரும் இளம் நடிகை ஆவார். இவர்தமிழ்த் திரைப்படங்களில்  மட்டுமல்லாது நாடகங்களிலும் நடித்து வருகிறார். இவர் நடிகரும் அரசியல்வாதியுமான அருண்பாண்டியனின் மகளும் நடிகை ரம்யா பாண்டியனின் தங்கையுமாவார்.

2019 ஆம் ஆண்டு இயக்குநர் ஹரிஷ் ராம் இயக்கத்தில் *[[தும்பா (2019 திரைப்படம்)|தும்பா என்ற]]* சாகசப் படத்தில் அறிமுகமான இவர் இயக்குநர் கோகுல் இயக்கிய தப்பிப்பிழைக்கும் வகை திரைப்படமான *[[அன்பிற்கினியாள்|அன்பிற்கினியாளில்]]*  (2021) முன்னணி கதாபாத்திரத்தில் நடித்ததற்காக விமர்சன ரீதியானபாராட்டைப் பெற்றுள்ளார்.  கீர்த்தி பாண்டியன் *தும்பாவில்* முன்னணி நடிகையாக நடித்த பிறகு ஃபெமினாவின் *சூப்பர் மகள்* என்ற விருதையும் பெற்றுள்ளார்.

## ஆரம்ப கால வாழ்க்கை
கீர்த்தி பாண்டியன், 18 பிப்ரவரி 1992 அன்று சென்னையில் நடிகரும் அரசியல்வாதியுமான அருண் பாண்டியன் மற்றும் அவரது மனைவி விஜயா பாண்டியன் ஆகியோருக்கு மகளாகப் பிறந்துள்ளார். இவருக்கு கவிதா பாண்டியன் மற்றும் கிரணா பாண்டியன் என்ற இரண்டு மூத்த சகோதரிகள் உள்ளனர், இவரது பெரியப்பா மகளான (அக்கா)  ரம்யா பாண்டியனும், தமிழ் நடிகையே. கீர்த்தி தனது பள்ளிப்படிப்பை சென்னையில் உள்ள செட்டிநாடு வித்யாஷ்ரமத்தில் படித்துள்ளார்.

## திரைவாழ்க்கை

### 2015–2018
பட்டம் பெற்ற பிறகு, பாண்டியன் பாலே மற்றும் சல்சா வகை நடனக் கலைஞராக தனது திரை வாழ்க்கையைத் தொடங்கியுள்ளார், பின்னர் 2015 ம் ஆண்டு நாடக நடிப்புக்கு மாறினார். இவரது தந்தைக்கு சொந்தமான திரைப்பட விநியோக நிறுவனமான ஏ&பி குரூப்ஸின் தலைமை இயக்குனராகவும் இருந்த அதே நேரத்தில் சிங்கப்பூரில் இவரது சொந்த விநியோக நிறுவனத்தையும் நடத்தி வந்துள்ளார். இவரின் நிறம் மற்றும் வயதிற்கேற்ற எடை இல்லாத காரணத்தால் ஆரம்பத்தில் பல்வேறு இயக்குநர்களால், நிராகரிக்கப்பட்டுள்ளார். சில நேரங்களில் கதாபாத்திரத்தின் தன்மை பிடிக்காமல் இவரும் பல படங்களை நிராகரித்துள்ளார்.

### 2019–தற்போது
கீர்த்தியை இயக்குநர் ஹரிஷ் ராம் அணுகி, *[[தும்பா (2019 திரைப்படம்)|தும்பா]]* (2019) படத்தில் அவருக்கு ஒரு முக்கிய வேடத்தில் நடிக்க வாய்ப்பளித்து அதன்படி, தமிழ் சினிமாவில் நடிகையாக அறிமுகமானார். மலையாளத் திரைப்படமான *ஹெலனின்* (2019) தமிழ் பதிப்பான *[[அன்பிற்கினியாள்]]* (2021) என்ற படத்தில் தனது தந்தையுடன் முக்கியக் கதாபாத்திரத்தில் நடித்துள்ளார். அதைத்தொடர்ந்து  ZEE5 இணையதளத்தில் வெளியான *போஸ்ட்மேன்* என்ற நகைச்சுவை இணையத் தொடரிலும் நடிகர் முனிஷ்காந்துடன் இணைந்து நடித்துள்ளார்.  *[[Konjam Pesinaal Yenna|கொஞ்சம் பேசினால் என்ன]]* மற்றும் *கண்ணகி ஆகியவை* கீர்த்தியின் வரவிருக்கும் படங்களில் அடங்கும்.

## திரைப்படவியல்

### திரைப்படங்கள்

### தொலைக்காட்சி

## விருதுகள் மற்றும் பரிந்துரைகள்

## மேற்கோள்கள்

பகுப்பு:Articles with hCards
பகுப்பு:தமிழ் நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:1992 பிறப்புகள்
கேப்ரியல் டி'அனுன்சியோ

ஜெனரல் **கேப்ரியல் டி'அனுன்சியோ, மான்டினெவோசோவின் இளவரசர்** (*General Gabriele D'Annunzio, Prince of Montenevoso*, 12 மார்ச் 1863 - 1 மார்ச் 1938), சில சமயங்களில் **d'Annunzio** எழுதப்படுகிறது.  என்பவர் ஒரு இத்தாலிய கவிஞர், நாடக ஆசிரியர், சொற்பொழிவாளர், பத்திரிகையாளர், பிரபு, முதல் உலகப் போரின் போது இத்தாலிய இராணுவ அதிகாரியாக இருந்தவர். இவர் 1889 முதல் 1910 வரை இத்தாலிய இலக்கியத்திலும், பின்னர் 1914 முதல் 1924 வரை இத்தாலிய அரசியலிலும் முக்கிய இடத்தைப் பிடித்தார். இவர் பெரும்பாலும் *இல் வாட்* ("கவிஞர்"),  அல்லது *இல் ப்ரோஃபெட்டா* ("தீர்க்கதரிசி") என்ற அடைமொழிகளில் குறிப்பிடப்பட்டார்.

டி'அனுன்சியோ தனது இலக்கியப் படைப்புகளில் மறைகுறி மரபு  இயக்கத்துடன் தொடர்புடையவர். இது பிரெஞ்சு குறியீட்டியம் மற்றும் பிரித்தானிய அழகியல்வாதம் ஆகியவற்றுடன் நெருக்கமாக இருந்தது. இத்தகைய படைப்புகள் முந்தைய  இயல்பான தன்மைக்கு எதிரானதான கற்பனைக் கனவுகளில் ஒரு திருப்பத்தை கொண்டதாக இருந்தது. இவர் பிரீட்ரிக் நீட்சேவின் செல்வாக்கிற்கு ஆட்பட்டார். அது இவரது இலக்கிய மற்றும் பிற்கால அரசியல் வாழ்வில் வெளிப்பட்டது. எலியோனோரா டூஸ் மற்றும் லூயிசா கசாட்டி உட்பட பல பெண்களுடனான இவரது விவகாரங்கள் பொதுமக்களின் கவனத்தை ஈர்த்தன.

முதல் உலகப் போரின் போது, இத்தாலியில் இவர் ஆற்றிய சொற்பொழிவுகளினால் இலக்கியவாதி என்ற நிலையிலிருந்து ஒரு தேசிய போர் வீரனாக மாறினார்.  இவர் இத்தாலிய இராணுவத்தின் உயரடுக்கு *ஆர்டிடி* புயல் துருப்புக்களுடன் தொடர்புடையவராகவும், வியன்னா மீதான வானூர்தி தாக்குதல் போன்ற நடவடிக்கைகளில் பங்கேற்றாராகவும் இருந்தார். 1919 ஆம் ஆண்டு பாரிஸ் அமைதி மாநாட்டிற்கு எதிரான இத்தாலிய தேசியவாத எதிர்வினையின் ஒரு பகுதியாக, இவர் ஃபியூம் நகரை மையமாக கொண்டு  இத்தாலிய ரீஜென்சி ஆஃப் கர்னாரோ அரசை அமைத்தார். கர்னாரோவின் சாசனம் இசையை அரசின் அடிப்படைக் கோட்பாடாக மாற்றியது. இது இயற்கையில் கார்ப்பரேட்டிசமாக இருந்தது.  டி'அனுன்சியோ இத்தாலிய எல்லைகடந்த தேசியத்தை போதித்தாலும், தன்னை ஒரு பாசிசவாதி என்று சொல்லிக் கொள்ளவில்லை என்றாலும், இத்தாலிய பாசிசத்தை ஓரளவு உருவாக்கியதற்காக இவர் புகழப்படுகிறார்.  இவரது கருத்துக்கள் மற்றும் அழகியல் இரண்டும் பெனிட்டோ முசோலினியின் மீது தாக்கத்தை உண்டாக்கியது. 1924இல் இவர் 'இளவரசர்' பட்டம் பெற்றார். 

## குறிப்புகள்

பகுப்பு:1938 இறப்புகள்
பகுப்பு:1863 பிறப்புகள்
பகுப்பு:இத்தாலிய எழுத்தாளர்கள்
பகுப்பு:இத்தாலிய அரசியல்வாதிகள்
பிரேமலா சிவப்பிரகாசபிள்ளை சிவசேகரம்

**பிரேமலா சிவப்பிரகாசபிள்ளை சிவசேகரம்** (பிறப்பு 22 ஏப்ரல் 1942),இலங்கை நாட்டைச் சேர்ந்த பெண்  பொறியாளர் ஆவார். இலங்கை நாட்டின் முதல் பெண் பொறியாளர் மற்றும் முதல் பெண் கட்டிட பொறியாளர் என்றும் கருதப்படுகிறார்.. இலங்கையின் பொறியாளர்கள் அமைப்பின் முக்கிய உறுப்பினர்களில் இவரும் ஒருவராவார்.

2019ம் ஆண்டு மார்ச்சு மாதம், சர்வதேச மகளிர் தினத்துடன் இணைந்த கொண்டாட்டத்தில் இலங்கையில் மாற்றங்களை ஏற்படுத்தும் பெண்களின் பட்டியலிடப்பட்ட  பன்னிரெண்டு பெண் ஆளுமைகளில் ஒருவராக இவர், இலங்கை பாராளுமன்றத்தால் அங்கீகரிக்கப்பட்டுள்ளார்.

## சுயசரிதை
இவரின் தந்தை தம்பையாப்பிள்ளை சிவப்பிரகாசபிள்ளை கொழும்பு துறைமுகத்தில் பணிபுரிந்த புகழ்பெற்ற பொறியியலாளர் ஆவார். இவரின் தந்தையின் வேலையின் பொருட்டு இவரது குடும்பத்தினர் கொழும்பில் தங்கியிருந்தனர், ஆனால் 1942 ஆம் ஆண்டு ஈஸ்டர் ஞாயிறு தினத்தன்று ஜப்பானியர்கள் கொழும்பு துறைமுகத்தில் குண்டுவீசித் தாக்கியதைத் தொடர்ந்து  குடும்பமாக இடம் பெயர்ந்து சொந்த ஊரான யாழ்ப்பாணத்திற்குச் சென்றனர். பிரேமலா 1942 ஆம் ஆண்டு ஏப்ரல் மாதம் 22 ஆம் திகதி யாழ்ப்பாணத்தில் பிறந்தார்.

## வாழ்க்கை
பிரேமலா,பெண்கள் கல்லூரியில் பள்ளிக்கல்வியை கற்றுள்ளார். பின்னர் 1960 ம் ஆண்டில் இலங்கைப் பல்கலைக்கழகத்தில் பொறியியல் பீடத்தில் சேர்ந்தார். 1964   அவர் நாட்டின் முதல் பெண் பொறியியல் இளங்கலை பட்டதாரி மற்றும் முதல் பெண் பொறியாளர் ஆனார். பட்டம் பெற்ற பிறகு அதே பல்கலைக்கழகத்தில் பொறியியல் பீடத்தில் பயிற்றுவிப்பாளராக நியமிக்கப்பட்டார்.

பிரேமலா, ஆக்ஸ்போர்டில் உள்ள சோமர்வில் கல்லூரியில் நிதி உதவித்தொகைப் பெற்று, அதன் மூலம் கட்டமைப்பு பொறியியலில் முனைவர் பட்டம் பெற்றுள்ளார் மேலும் கல்லூரி சார்பாக 1967 ம் ஆண்டில் பெண் பொறியாளர்கள் மற்றும் விஞ்ஞானிகளுக்கான சர்வதேச மாநாட்டில் கலந்து கொண்டார்  1966 ம் ஆண்டில் பிரித்தானிய மகளிர் பொறியியல் சங்கத்தில் சேர்ந்தார் மற்றும் 1969 ம் ஆண்டில் இலங்கையில் முதல் *பெண்கள் பொறியியல் ஆண்டை* அறிமுகப்படுத்தியதில் பங்கேற்றார் 

1978 ம் ஆண்டில், இலங்கை நாட்டின் முதல் பெண் தலைமை கட்டமைப்பு பொறியியலாளராக பொறுப்பேற்று கொழும்பில் உள்ள வடிவமைப்பு அலுவலகத்திற்கு மாற்றப்பட்டார். 1977 ஆம் ஆண்டு அப்போதைய ஜனாதிபதி ஜூனியஸ் ரிச்சர்ட் ஜயவர்தனவினால் உலகளாவிய பொருளாதாரக் கொள்கைகள் அறிமுகப்படுத்தப்பட்ட போது நாட்டின் முக்கிய பொறியியலாளர்களில் ஒருவராக பிரேமலா பணியாற்றினார்.

1983 கறுப்பு ஜூலை கலவரத்தைத் தொடர்ந்து பிரேமலா தனது குடும்பத்துடன் இங்கிலாந்துக்குச் சென்று இயல்பு நிலை ஏற்பட்டவுடன் இலங்கைக்குத் திரும்பினார்.

## விருதுகள்
2015 ஆம் ஆண்டில் இலங்கையின் பொறியாளர்கள் நிறுவனத்தால் வழங்கப்பட்ட 'சிறந்த பொறியியல் விருது' பெற்றுள்ளார்.

2019ம் ஆண்டு மார்ச்சு மாதம், சர்வதேச மகளிர் தினத்துடன் இணைந்த கொண்டாட்டத்தில் இலங்கையில் மாற்றங்களை ஏற்படுத்தும் பெண்களின் பட்டியலிடப்பட்ட  பன்னிரெண்டு பெண் ஆளுமைகளில் ஒருவராக இவர், இலங்கை பாராளுமன்றத்தால் அங்கீகரிக்கப்பட்டுள்ளார். 
## மேற்கோள்கள்

பகுப்பு:Articles with hCards
பகுப்பு:இலங்கைத் தமிழ்ப் பெண்கள்
பகுப்பு:இலங்கைப் பொறியியலாளர்கள்
பகுப்பு:வாழும் மக்கள்
பகுப்பு:1942 பிறப்புகள்
எம். பானுமதி (நடிகை)

**எம். பானுமதி** (1946 - 4 பிப்ரவரி 2013) இந்தியாவின் தமிழகத்தை சேர்ந்த நாடக மற்றும் திரைப்பட நடிகையாவார், எதிர்மறை மற்றும் குணச்சித்திர கதாபாத்திரங்களில் நடித்து பெயர் பெற்ற இவர், தமிழ் திரையுலகில் 1970 முதல் 85 வரையிலான காலகட்டத்தில் மிகுந்த ஆதிக்கம் செய்துள்ளது குறிப்பிடத்தக்கது. தமிழ், மலையாளம் மற்றும் கன்னடம் ஆகிய மொழிகளில் வெளிவந்த நூற்றிற்கும் மேற்பட்ட திரைப்படங்களில் நடித்துள்ள இவர் சில தொலைக்காட்சி தொடர்களிலும் நடித்துள்ளார்.

## தனிப்பட்ட வாழ்க்கை
சென்னை, தேனாம்பேட்டை, போயஸ் சாலையில் பானுமதி தனது ஒரே மகள் வெங்கடலட்சுமியுடன் வசித்து வந்துள்ளார். மஞ்சள் காமாலை நோயால் பாதிக்கப்பட்டு பல மாதங்கள் சிகிச்சையில் இருந்த இவர் மருத்துவ சிகிச்சை பலனளிக்காமல்  4 பிப்ரவரி 2013 அன்று 67 வயதில் மரணித்தார்.

## மற்ற படைப்புகள்
பானுமதி, சிவாஜி கணேசனுடன் இணைந்து சிவாஜி *நாடக மன்றம்* மற்றும் மேஜர் சுந்தர்ராஜனின் *என்எஸ்என்* அரங்கு போன்ற நாடக சபாக்களில் பங்கேற்று நாடகங்களிலும் நடித்துள்ளார்.  நடிகர் சிவகுமார் நினைவு கூர்ந்தபடி, *அச்சானி*, *அப்பாவி*, *டெல்லி மாப்பிள்ளை*, *ஜஹாங்கீர்*, *காலம் கண்ட கவிஞன்*, *நீதியின் நிழல்*, *வியட்நாம் வீடு* , *வேங்கையின் மைந்தன்*  மற்றும் *சொந்தம்* போன்ற அனைத்து வெற்றி  பெற்ற நாடகங்களிலும், பிரபலமான திரைப்படங்களிலும் கதாநாயகிக்கு இணையாக காணப்பட்டுள்ளார் , மேலும் பானுமதி, சோ, ஜெய்சங்கர், வி. கோபாலகிருட்டிணன், வி. எஸ். ராகவன் மற்றும் ஷேசாத்ரி போன்ற நடிகர்களுடன் இணைந்து நாடக மற்றும் நடன நிகழ்ச்சிகளை நடத்தியுள்ளார்.

## திரைப்படவியல்

### மேடை நாடகங்கள்

* அச்சானி
* அப்பாவி 
* டெல்லி மாப்பிள்ளை 
* ஜஹாங்கீர்  
* நீதியின் நிழல் 
* காலம் கண்ட கவிங்கன் 
* சொந்தம் 
* வேங்கையின் மைந்தன் 
* வியட்நாம் வீடு 

### தொலைக்காட்சி தொடர்கள்
இருபதிற்கும் மேற்பட்ட தொலைக்காட்சி தொடர்களில் பானுமதி  நடித்துள்ளார்

## மேற்கோள்கள்

பகுப்பு:Articles with hCards
பகுப்பு:தமிழ்த் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தமிழ் நடிகைகள்
பகுப்பு:2013 இறப்புகள்
பகுப்பு:1946 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
சாய்ரா வாசிம்

**சாய்ரா வாசிம்** (*Saira Wasim*) பாக்கித்தானின் லாகூரைச் சேர்ந்த சமகால கலைஞர் ஆவார். இவர் தற்போது அமெரிக்காவில் வசிக்கிறார். வாசிம், பெர்சியர்களால் முன்னோடியாக இருந்த ஓவியத்தின் மீச்சிறு பாணியைப் பயன்படுத்துகிறார். ஆனால் இதனைத் தெற்காசியாவில் முதன்மையாக அரசியல் மற்றும் கலாச்சாரக் கலையை உருவாக்கப் பயன்படுத்தினார். அமெரிக்கக் கலை அருங்காட்சியகம்-விட்னி, புரூக்ளின் அருங்காட்சியகம் மற்றும் சான் பிரான்சிஸ்கோ ஆசியக் கலை அருங்காட்சியகம் உள்ளிட்ட பல அருங்காட்சியகங்களில் வாசிமின் ஓவியங்கள் காட்சிப்படுத்தப்பட்டுள்ளது.

## வாழ்க்கை
வாசிம் லாகூரில் உள்ள தேசிய கலைக் கல்லூரிக்குச் சென்றார். இங்கிருந்து 1999-ல் சிறு ஓவியத்தில் கவனம் செலுத்தி நுண்கலைகளில் இளங்கலைப் பட்டம் பெற்றார். டான் கலை விமர்சகர் அலி அடில் கான், முகமது இம்ரான் குரேஷி, தசீன் கயூம், ஆயிஷா காலித், தல்கா இரத்தோர், நுசுரா இலத்தீப் குரேசி மற்றும் ரீட்டா சயீத் ஆகியோருடன் இணைந்து "அற்புதமான ஏழு" பகுதியாக விவரிக்கிறார்.

## கலை அணுகுமுறை
அழிவுகரமான அரசியல் வர்ணனையை உருவாக்க வாசிம் பாரசீக மினியேச்சர்களை வரைந்தார்.

வாசிம் கூறியதாவது:

"நவீன உலகத்தைப் பிளவுபடுத்தும் சமூக மற்றும் அரசியல் பிரச்சினைகளை ஆராய்வதற்காக எனது படைப்பு சமகால மீச்சிறு ஓவிய வடிவத்தைப் பயன்படுத்துகிறது. இதயங்களுக்கும் மனங்களுக்கும் போர் என்ற இந்தத் தொடர், மேற்கில் ஏகாதிபத்தியத்திற்கும் கிழக்கில் அடிப்படைவாதத்திற்கும் இடையிலான மோதலை விளக்குகிறது. மேலும் இந்த மோதலைத் தொடரும் அடிப்படை உந்துதல்கள் மற்றும் அமைதியற்ற கூட்டணிகளைக் கேள்விக்குள்ளாக்குகிறது. இந்த அறியாமை மற்றும் தப்பெண்ணத்திற்கு எதிராக எனது குரல் ஒலிக்கின்றது. கேலிச்சித்திரம் மற்றும் நையாண்டியைப் பயன்படுத்துவதன் மூலம் சமூக நீதி, மரியாதை மற்றும் சகிப்புத்தன்மை ஆகியவற்றைக் கோருகிறது."

*[[த நியூயார்க் டைம்ஸ்]]* இவரது பணியை "வில்லியம் ஹோகாத் கற்பனை செய்யும் நேர்த்தியான அரசியல் கேலிச்சித்திரம் சில நேரங்களில் நார்மன் ராக்வெல் சித்திரங்களைப் போன்றது" என்று விவரிக்கிறது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* சைரா வாசிம் மற்றும் ஹஸ்னத் மெஹ்மூத் பற்றிய பிபிசி கட்டுரை
* சாய்ரா வாசிம் பற்றிய ட்ரிப்யூன் இந்தியா நாளிதழ் கட்டுரை
* குறுகிய சுயசரிதை - ஆஸ்திரேலிய தேசிய பல்கலைக்கழகம்
* சைரா வாசிமின் கலை பற்றிய சுயவிவரம்
* சைரா வாசிம் பற்றிய NY டைம்ஸ் கட்டுரை
* NY டைம்ஸின் கர்கானா கண்காட்சியின் விமர்சனம்
* ஆரம்ப வருடங்கள், குடும்பம், தாக்கங்கள் ஆகியவற்றை விவரிக்கும் சாய்ரா வாசிம் உடனான நேர்காணல்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:பாக்கித்தானியர்கள்
பகுப்பு:ஓவியர்கள்
கவிதா சிங்

**கவிதா சிங்** (*Kavita Singh*, பிறப்பு: 5 நவம்பர் 1964) என்பவர் கலை வரலாற்றுப் பேராசிரியர் ஆவார். இவர் சவகர்லால் நேரு பல்கலைக்கழகத்தின் கலை மற்றும் அழகியல் பள்ளியில் புலத்தலைவராகப் பணியாற்றினார்.

## கல்வி
கவிதா சிங் சீமாட்டி சிறீ ராம் கல்லூரியில் தனது இளங்கலை கலைப் பட்டத்தையும், 1987-ல் வடோதராவில் உள்ள மகராஜா சாயாஜிராவ் பல்கலைக்கழகத்தில் நிதி மேலாண்மையில் முதுநிலைப் பட்டத்தினையும் மற்றும் பஞ்சாப் பல்கலைக்கழகத்தில் 1996-ல் முனைவர் பட்டத்தையும் பெற்றார்.

## பணி
கவிதா சிங் 2001-ல் ஜவகர்லால் நேரு பல்கலைக்கழகத்தில் பணியில் சேர்ந்தார். இவரது ஆராய்ச்சி ஆர்வங்கள் இந்திய ஓவியத்தின் வரலாற்றை உள்ளடக்கியது. குறிப்பாக இவர் முகலாய மற்றும் ராஜபுதன ஓவியப் பாணி, மற்றும் இந்தியாவைப் பற்றிய சிறப்புக் குறிப்புடன் அருங்காட்சியகங்களின் வரலாறு மற்றும் அரசியலில் ஆய்வு மேற்கொண்டார்.

ஜவகர்லால் நேரு பல்கலைக்கழகத்தில் சேருவதற்கு முன் சிங், மார்க் வெளியீட்டு நிறுவன ஆராய்ச்சி தொகுப்பாசிரியராகவும், சான் டியாகோ கலை அருங்காட்சியகத்தில் சேகரிப்பு பிரிவில் விருந்தினர் கண்காணிப்பாளராகவும் இருந்தார். இந்த அருங்காட்சியகம் நியூயார்க்கில் 10 அக்டோபர் 2000 முதல் 7 ஜனவரி 2001 வரை கண்காட்சி ஒன்றை நடத்தியது. இதனைத் தொடர்ந்து ஒமினா ஒகாடாவின் பட்டியல் வெளியாகியது.

2007ஆம் ஆண்டில், புதிதாகத் திறக்கப்பட்ட தேவி கலை அறக்கட்டளையின் இரண்டாவது கண்காட்சிக்கு கவிதா சிங் தலைமை தாங்கினார். இந்த கண்காட்சிக்கு *உலகில் எங்கே என்ற* தலைப்பு இருந்தது. கவிதா சிங்கின் அட்டவணை அறிமுகத்தின் சுருக்கப்பட்ட பதிப்பு இணையத்தில் வெளியாகியது. 2009 முதல் 2012ஆம் ஆண்டு வரை, இவர் ''தி டெம்பிள் அண்ட் தி மியூசியம்: சைட்ஸ் ஃபார் ஆர்ட் இன் இந்தியா" என்ற திட்டத்திற்காக, மேக்ஸ் பிளாங்க் சமூகத்தின் புளோரன்ஸில் உள்ள குன்ஸ்திஸ்டோரிஷ்ஸ் நிறுவனத்தில் பேராசிரியர் முனைவர் கெர்ஹார்ட் வுல்ஃப் மற்றும் ஹன்னா பாடருடன் இணை ஆராய்ச்சியாளராக இருந்தார்.

## அங்கீகாரம்
2018ஆம் ஆண்டில், கலை வரலாறு மற்றும் காட்சி கலாச்சாரத் துறையில் இவர் செய்த பணிக்காக மனிதநேயத்திற்கான இன்ஃபோசிஸ் பரிசு வழங்கப்பட்டது  இவர், கெட்டி ஆராய்ச்சி நிறுவனம், ஸ்டெர்லிங் மற்றும் ஃபிரான்சின் கிளார்க் கலை நிறுவனம், வில்லியம்சு கல்லூரி, விக்டோரியா மற்றும் ஆல்பர்ட் அருங்காட்சியகத்தில் உள்ள இந்திய சேகரிப்புகளுக்கான நேரு அறக்கட்டளை மற்றும் நியூயார்க்கில் உள்ள ஆசியா சமூகம் ஆகியவற்றிலிருந்து ஆய்வு நிதி மற்றும் உதவித்தொகைகளைப் பெற்றுள்ளார்.

## மேற்கோள்கள்

பகுப்பு:இந்திய வரலாற்றாளர்கள்
பகுப்பு:பெண் வரலாற்றாளர்கள்
பகுப்பு:இந்தியப் பெண் அறிவியலாளர்கள்
பகுப்பு:இந்தியப் பெண் எழுத்தாளர்கள்
பகுப்பு:1964 பிறப்புகள்
பகுப்பு:வாழும் மக்கள்
நளினி அனந்தராமன்

**நளினி அனந்தராமன்** (*Nalini Anantharaman*)(பிறப்பு: பிப்ரவரி 26, 1976) பிரெஞ்சு கணிதவியலாளர் ஆவார். இவர் 2012-ல் ஹென்றி பாய்கேரே பரிசு உட்பட முக்கிய பரிசுகளை வென்றுள்ளார்.

## வாழ்க்கை
நளினி புளோரன்சு அனந்தராமன் 1976-ல் பாரிஸில் இரண்டு கணிதவியலாளர்களுக்கு மகளாகப் பிறந்தார். இவரின் தந்தை மற்றும் தாயார் ஆர்லியன்ஸ் பல்கலைக்கழகத்தின் பேராசிரியர்கள் ஆவர். இவர் 1994-ல் *எகோல் நார்மல் சுபீரியர்* இல் நுழைந்தார். இவர் 2000ஆம் ஆண்டில் பிராங்கோயிசு லெட்ராப்பியர் ஆய்வு வழிகாட்டுதல் மற்றும் மேற்பார்வையின் கீழ் பாரிஸில் தனது முனைவர் பட்டத்தினை முடித்தார்.

2009ஆம் ஆண்டில், பெர்க்லியில் உள்ள கலிபோர்னியா பல்கலைக்கழகத்தில் வருகை தரும் மில்லர் பேராசிரியராகப் பணியாற்றியதைத் தொடர்ந்து, 2009ஆம் ஆண்டில் ஆர்சேயின் பாரிஸ்-சுட் பல்கலைக்கழகத்தில் பேராசிரியரானார். சனவரி முதல் சூன் 2013 வரை இவர் பிரின்ஸ்டனில் மேம்பட்ட ஆய்வு நிறுவனத்தில் பணியாற்றினார். இவர் இப்போது ஸ்ட்ராஸ்பர்க் பல்கலைக்கழகத்தில் பேராசிரியராக உள்ளார்.

## அங்கீகாரம்
2012ஆம் ஆண்டில் நளினி கணித இயற்பியலுக்கான ஹென்றி பாய்கேரே பரிசை வென்றார். இதை இவர் ஃப்ரீமேன் டைசன், பாரி சைமன் மற்றும் சக பிரெஞ்சுப் பெண்மணி சில்வியா சமூகத்துடன் பகிர்ந்து கொண்டார். அனந்தராமன் "குவாண்டம் ஒழுங்கற்ற துணுக்கம், இயக்க அமைப்பு மற்றும் சுரோடிங்கர் சமன்பாடு, துணுக்க தனித்துவமான  நிகழ்வொழுங்கு முறை நிகழ்விரவல் பிரச்சனையில் குறிப்பிடத்தக்க முன்னேற்றம்" ஆகியவற்றில் ஆய்வு மேற்கொண்டார். 2011-ல் இவர் பூரியர்தொடர்  தொடர்புடைய பணிக்காக வழங்கப்படும் சேலம் பரிசை வென்றார். இவர் கிராண்ட் பிரிக்ஸ் ஜாக் ஹெர்பிரான்ட் பரிசினை 2011-ல் பிரெஞ்சு அறிவியல் அகாதமி வழங்கப் பெற்றுக்கொண்டார். 2015ஆம் ஆண்டில், நளினி அனந்தராமன் *அகாதமியா ஐரோப்பாவின்* உறுப்பினராகத் தேர்ந்தெடுக்கப்பட்டார். 2018-ன் அனைத்துலக கணித அறிஞர் பேரவையின் முழுமையான பேச்சாளராக இருந்தார்.

2018ஆம் ஆண்டில், "குவாண்டம் ஒழுங்கற்ற துணுக்கம்" தொடர்பான இவரது பணிக்காக, அனந்தராமன் இன்போசிஸ் பரிசை (கணித அறிவியல் பிரிவில்) வென்றார். இது அறிவியல் மற்றும் ஆராய்ச்சியில் சிறந்து விளங்கும் இந்தியாவின் மிக உயர்ந்த பண விருதுகளில் ஒன்றாகும். 2020 ம் ஆண்டில் இவர் கணிதத்தில் நெம்மர்ஸ் பரிசைப் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:கணித இயற்பியலாளர்கள்
ரிசிகா மிகானி

**ரிசிகா மிகானி** (*Rishika Mihani*)(பிறப்பு; சூன் 8)  என்பவர் இந்தியத் தொலைக்காட்சி நடிகை ஆவார். இவர் *ராஜா கி ஆயேகி பராத்* தொடர் மூலம் அறிமுகமானார். இவர் *அதாலத்*, *சிஐடி*, *ஆஹாத்* மற்றும் *சவ்தான் இந்தியா @ 11* ஆகிய தொடர்களில் நடித்துள்ளார்.

ரிசிகா மிகானிக்கு முசுகான் மிகானி என்ற சகோதரி உள்ளார். இவரும் தொலைக்காட்சி நடிகை ஆவார்.

## தொழில்
ரிசிகா மிகானி ஸ்டார் பிளஸில் *ராஜா கி ஆயேகி பாராத்* தொடரில் ஈரா (மோகினி) கதாபாத்திரத்தில் தனது சின்னதிரை வாழ்க்கையைத் தொடங்கினார்.  இவர் *பீண்ட் பனூங்கா கோடி சதுங்காவில்* கோமலாக நடித்த பிறகு, *லவ் மேராஜா அரேஞ்சட் மேரேஜ்* தொடரில் சிவானியாக நடித்தார்.

## தொலைக்காட்சி

## மேற்கோள்கள்

## வெளி இணைப்புகள்
*

பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1987 பிறப்புகள்
கணிதத்தில் பெண்களுக்கான சங்கம்

**கணிதத்தில் பெண்களுக்கான சங்கம்** (*Association for Women in Mathematics*) என்பது ஒரு தொழில்முறை சமூகமாகும். இதன் நோக்கம் பெண்களையும் சிறுமிகளையும் படிக்கவும் கணித அறிவியலில் முனைப்பான வாழ்க்கையைப் பெறவும்  ஊக்குவிப்பதாகும். மேலும், கணிதத்தில் பெண்கள் மற்றும் சிறுமிகளுக்கு சம வாய்ப்பு மற்றும் சமமாக நடத்தப்படுவதையும் முன்னெடுத்தலுமாகும். இது அமெரிக்காவின் மாசச்சூசெட்ஸ் மாநிலத்தில் 1971 நிறுவப்பட்டது. இச் சங்கமானது கல்லூரிகள், பல்கலைக்கழகங்கள், நிறுவனங்கள் மற்றும் கணித சங்கங்கள் போன்ற 250 க்கும் மேற்பட்ட நிறுவன உறுப்பினர்கள் உட்பட தோராயமாக 5200 உறுப்பினர்களைக் கொண்டுள்ளது. இது கணித அறிவியலில் பெண்கள் மற்றும் சிறுமிகளுக்கு வழிகாட்டியாக பல திட்டங்கள் மற்றும் பட்டறைகளை வழங்குகிறது. இதன் பெரும்பாலான பணிகள் கூட்டாட்சி மானியங்கள் மூலம் ஆதரிக்கப்படுகின்றன.

## வரலாறு
சங்கம் 1971 இல் பெண் கணிதவியலாளர்களின் சங்கமாக நிறுவப்பட்டது. ஆனால் உடனடியாக பெயர் மாற்றப்பட்டது. 

இதன் கூட்டுக் கணிதக் கூட்டங்கள் வருடாந்திரக் கூட்டமாக நடத்தப்படுகிறது. 2011 இல், இதன் நாற்பதாவது-ஆண்டு கொண்டாட்டத்தின் போது ஒரு இருபதாண்டு ஆராய்ச்சி வெளியீட்டை ஆரம்பித்தது. 

## செய்தி மடல்
கணிதத்தில் பெண்களுக்கான சங்கம் தனது செய்தி மடலையும் கொண்டுள்ளது. இதழ் தொடங்கப்பட்ட சில மாதங்களுக்குப் பிறகு, முதல் இதழ் மே 1971 இல் வெளியிடப்பட்டது. சங்கத்தின் அனைத்து வழக்கமான உறுப்பினர்களும் செய்திமடலின் அனைத்து நகல்களை தங்களுக்கு அனுப்புமாறு கோரலாம். செய்திமடல் இப்போது திறந்த அணுகலில் உள்ளது. மேலும் சங்கத்தின் இணையதளத்தில் இருந்து சமீபத்திய அல்லது கடந்தகால வெளியீடுகளையும் எவரும் படிக்கலாம் அல்லது பதிவிறக்கம் செய்யலாம்.

## சான்றுகள்

## மேலும் படிக்க
* 
*  An expanded version appeared in parts in the ''AWM Newsletter''
* 

## வெளி இணைப்புகள்
* 
* Association for Women in Mathematics records at the Sophia Smith Collection, Smith College Special Collections

பகுப்பு:கணித வரலாறு
பகுப்பு:பெண்களுக்கான அமைப்புகள்
புள்ளிவிவரங்களில் பெண்களுக்கான சமூகம்

1969 மற்றும் 1970 இல் அமெரிக்க புள்ளியியல் சங்கத்தின் வருடாந்திர கூட்டங்களில் நடைபெற்ற விவாதங்களைத் தொடர்ந்து, **புள்ளிவிவரங்களில் பெண்களுக்கான சமூகம்** ( Caucus for Women in Statistics) என்பது 1971 இல் நிறுவப்பட்டது. டோனா புரோகன் அதன் முதல் தலைவராக இருந்தார். ஆளும் குழு என்பது இச் சங்கத்தின் முக்கியக் குழுவாகும். பிற நிறுவனங்கள் மற்றும் நாட்டின் பிரதிநிதிகளின் தலைவர்களும் இதில் இடம் பெற்றுள்ளனர். தேர்ந்தெடுக்கப்பட்ட தலைவர், முன்னாள் தலைவர், செயலாளர் மற்றும் பொருளாளர் ஆகியோர் ஆளும் குழுவின் நிர்வாகக் குழுவை அமைக்கின்றனர். நிர்வாகம் எவ்வாறு நடத்துவது என்பதைப்பற்றி அரசியலமைப்பு மற்றும் அதன் விதிமுறைகளில்  விவரிக்கப்பட்டுள்ளது.

## நோக்கம்
சமூகத்தின் நோக்கம், கற்பித்தல், பணியமர்த்தல் மற்றும் புள்ளியியலில் பெண்களின் வாழ்க்கையை மேம்படுத்துதல், புள்ளியியலில் பெண்களுக்கு உள்ள தடைகளை நீக்குதல், பெண்களின் பிரச்சினைகளுக்கு புள்ளியியலைப் பயன்படுத்துவதை ஊக்குவித்தல் மற்றும் புள்ளியியல் நிபுணர்களுக்கான தொழில்முறை நிறுவனங்களில் பெண்களின் பிரதிநிதித்துவத்தை மேம்படுத்துதல் போன்றவையாகும். புள்ளியியல் தொழிலில் உள்ள பெண்களுக்கு சம வாய்ப்பு மற்றும் பணியிடங்கள், அரசாங்கங்கள் மற்றும் சமூகங்களில் கொள்கைகள் மற்றும் முடிவுகளில் செல்வாக்கு செலுத்துவதற்கான அணுகலைக் கொண்ட ஒரு உலகத்தை இது  உருவாக்குகிறது. வழக்கறிஞர்கள் மூலம் பெண் புள்ளியியல் வல்லுனர்களின் வாழ்க்கையை முன்னேற்றுதல், வளங்கள் மற்றும் கற்றல் வாய்ப்புகளை வழங்குதல், அவர்களின் தொழில்முறை பங்கேற்பு மற்றும் தெரிவுநிலையை அதிகரித்தல், பெண் புள்ளியியல் வல்லுநர்களை பாதிக்கும் ஆராய்ச்சியை மேம்படுத்துதல், மதிப்பீடு செய்தல் ஆகியவையும் அமைப்பின் நோக்கமாகும்.

## தொடர்புடைய நிறுவனங்கள்
அமெரிக்க புள்ளியியல் சங்கம் (ASA), கணித புள்ளியியல் நிறுவனம் (IMS), கனடா புள்ளியியல் சங்கம், (SSC) மற்றும் சர்வதேச புள்ளியியல் நிறுவனங்கள் (ISI) உட்பட அனைத்து புள்ளியியல் தொழில்முறை சமூகங்களுடனும் இக்குழு இணைந்து செயல்படுகிறது. எடுத்துக்காட்டாக, அமெரிக்க புள்ளியியல் சங்கத்துடன் நெருங்கிய தொடர்பைக் கொண்டுள்ளது. மேலும், அதன் கூட்டுப் புள்ளியியல் கூட்டங்களிலிலும் பங்கேற்கிறது. பிற தொழில்சார் சங்கங்களின் ஒத்துழைப்பைப் பெற்றுள்ளது. இச்சங்கம் நிறுவப்பட்ட அதே சமயத்தில் தொடங்கப்பட்ட கணிதத்தில் பெண்களுக்கான சங்கத்தின் "சகோதர அமைப்பாக" உள்ளது.

## செயல்பாடுகள்
இச் குழு ஒரு செய்திமடலை வெளியிடுகிறது. முக்கிய புள்ளியியல் கூட்டங்களில் நிகழ்வுகளை ஏற்பாடு செய்கிறது.  2001 ஆம் ஆண்டு முதல், அதன் செயல்பாடுகள் புள்ளியியல் சங்கங்களின் தலைவர்கள் குழுவுடன் இணைந்து புளோரன்ஸ் நைட்டிங்கேல் டேவிட் விருதை வழங்குவதற்கான நிதியுதவி செய்வதும் இக் குழுவின் பணியாக உள்ளது. இவ்விருது, "பெண்களுக்கு மட்டுமே வழங்கப்படும் புள்ளியியல் அறிவியலுக்கான ஒரே சர்வதேச விருது ... ". 

## சான்றுகள்

## வெளி இணைப்புகள்
*

பகுப்பு:பெண்களுக்கான அமைப்புகள்
புருசோத்தமன்

**புருசோத்தமன்** (சமசுகிருதம்:पुरुषोत्तम), இந்து தொன்மவியலில் காக்கும் கடவுளான விஷ்ணுவின் அடைமொழி **உத்தம புருஷன்** என்பதாகும். வைஷ்ணவர்களின் கூற்றுப்படி, விஷ்ணு பகவான் மோட்சத்தின் ஆதாரம், பாவங்களை விடுவிப்பவர், அறிவின் ஊற்று மற்றும் அனைத்து உயிரினங்களிலும் உயர்ந்தவர்.
## சொற்பிறப்பியல்
புருசோத்தமன் என்ற அடைமொழியின் பொருள் "உயர்ந்த புருஷன்", "உயர்ந்த உயிர்", உத்தம புருஷன் அல்லது "உயர்ந்த கடவுள்" என்பதாகும்.

இதற்கு மாற்றாக, "உயர்ந்த புருஷராக இருப்பவர், *சரம்* (அழியக்கூடிய - அதாவது பிரகிருதி) மற்றும் அட்சரத்திற்கும் (அழியாமைக்கும்) அப்பாற்பட்டவர்" (என்றும் அழியாத பிரம்மம்)".

## இந்து சமய இலக்கியங்களில்
புருஷோத்தமன் என்பது விஷ்ணுவின் பெயர்களில் ஒன்றாகும். மேலும் மகாபாரதத்தில் பீஷ்ம பருவம்|பீஷ்வ பருவத்தில்]] வரும் விஷ்ணு சஹஸ்ரநாமத்தில் காக்கும் கடவுளான விஷ்ணுவின் 1000 பெயர்களில் 24வது பெயராக புருசோத்தமன் பெயர் வருகிறது. விஷ்ணுவின் அவதாரங்களான இராமரை *மரியாதை புருஷோத்தமன்* என்றும்,கிருஷ்ணரை *லீலா புருஷோத்தமன்* என்றும் அழைக்கப்படுகிறார்.

### பகவத் கீதை
பகவத் கீதை தனது வசனங்களில் கிருஷ்ணரை புருசோத்தமன் என அடைமொழி இட்டு அழைக்கிறது:

ஸ்வயம் ஏவாத்மநாத்மானம் வேத்த த்வம் புருஷோத்தம் ।

பூத-பவன் பூதேஷ் தேவ-தேவ ஜகத்-பதே ॥ 15 ॥

ஸ்வயம் ஏவாத்மனாத்மானம் வேத்த த்வம் புருஷோத்தம | பூத-பாவன பூதேஷ தேவ-தேவ ஜகத்-பதே || 15 ||

உயிரினங்களைப் படைத்தவனே, உயிரினங்களின் ஆட்சியாளனே, கடவுள்களின் கடவுளே, பிரபஞ்சத்தின் அதிபதியே, உத்தம புருஷனே, நீ என்னவாக இருக்கிறாய் என்பதை நீயே அறிவாய்.— பகவத் கீதை அத்தியாயம் 10 - சுலோகம் 15  

### ஹரிவம்சம்
ஹரிவம்சத்தில், திருப்பாற்கடல் கடைதல் நிகழ்வுகளுக்கு முன், விஷ்ணுவை புருசோத்தமன் எனும்  அடைமொழியால் பிரம்மா குறிப்பிடுகிறார்:
* 
### கருட புராணம்
கருட புராணத்தில் விஷ்ணு பஞ்சாரத்தில் புருசோத்தமன் எனும் அடைமொழி இடம்பெற்றுள்ளது:[4]
* புருசோத்தமா, உமக்கு வணக்கம். உனது உழவுப் பங்கை எடுத்துக் கொண்டு கிழக்கில் என்னைக் காப்பாயாக. விஷ்ணுவே, நான் உன்னிடம் அடைக்கலம் புகுந்தேன். தாமரைக் கண்களை உடையவனே, உனது கதாயுதத்தை எடுத்துக்கொண்ட ஷடனா, வடக்கே என்னைக் காத்தருளும். பிரபஞ்சத்தின் அதிபதியே, நான் உன்னிடம் அடைக்கலம் புகுந்தேன்.
## மேற்கோள்கள்

## ஊசாத்துணை

* 
* 

பகுப்பு:இந்துக் கடவுள்கள்
பகுப்பு:திருமாலின் பெயர்கள்
தி எலிபெண்ட் விசுபெரர்சு

**தி எலிபெண்ட் விசுபெரர்சு** (ஆங்கிலத்தில்:**The Elephant Whisperers**) என்பது  ஆம் ஆண்டு வெளியான தமிழ் மொழி ஆவண குறும்படம் ஆகும். இப்படத்தை அறிமுக இயக்குநரான கார்த்திகி கோன்சால்வ்சு இயக்கியுள்ளார். மேலும் இக்குறும்படமானது இந்திய-அமெரிக்கர்களின் கூட்டுத் தயாரிப்பாகும். இந்த ஆவண குறும்படத்தில்,  தாய் யானையை இழந்த  ஆதரவற்றக் குட்டி யானைகளுக்கும் அதைப் பராமரிக்கும் பழங்குடி இனத் தம்பதியர்களான பொம்மன் மற்றும் பெல்லி ஆகியேர்களிடையே உருவாகும் பாசப் பிணைப்பைப் பற்றி விவரிக்கிறது. இத்திரைப்படமானது 2022 டிசம்பர் 8 ஆம் நாள் நெற்ஃபிளிக்சு மூலம் படம் வெளியானது. இது 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை மார்ச்சு 12, 2023 ஆம் ஆண்டு அன்று வென்றது. இந்த வகையில் அகாதமி விருதை வென்ற முதல் இந்திய ஆவண குறும்படமாக  இது அமைந்துள்ளது.

## விருதுகள்

## மேற்கோள்கள்


## வெளியிணைப்புகள்

* 
* 
* 
* ''High on Films'' review
* ''Leisure Byte'' review

பகுப்பு:ஆவணத் திரைப்படங்கள்
பகுப்பு:தமிழ் ஆவணத் திரைப்படங்கள்
அனோபிலிஸ்

**அனோபிலிசு** (*Anopheles*) என்பது கொசுவின் ஒரு பேரினமாகும். இது 1818-ல் ஜே. டபிள்யூ. மெய்ஜென் என்பவரால் முதன் முதலில் விவரிக்கப்பட்டு பெயரிடப்பட்டது. இதில் சுமார் 460 இனங்கள் அங்கீகரிக்கப்பட்டுள்ளன. இப்பேரினத்தின் கீழ் 100க்கும் மேற்பட்ட சிற்றினங்கள் உள்ளன. இவை மனிதருக்கு மலேரியாவை பரப்பக்கூடியன. இவற்றில் 30 முதல் 40 சிற்றினங்கள் மட்டுமே பொதுவாக *[[பிளாஸ்மோடியம்]]* பேரினத்தின் ஒட்டுண்ணிகளை பரப்புகின்றன. இது உள்ளூர் பகுதிகளில் மனிதர்களுக்கு மலேரியாவை ஏற்படுத்துகிறது. மிகவும் ஆபத்தான மலேரியா ஒட்டுண்ணி சிற்றினமான *பிளாசுமோடியம் பால்சிபாரமை* (மனிதர்களுக்கு) பரவுவதில் முக்கியப்பங்கு காரணமாக *அனோபிலிசு காம்பியா* மிகவும் அறியப்பட்ட சிற்றினமாகும்.

இந்தப் பொதுப் பெயர் பண்டைய கிரேக்கச் சொல்லான    'பயனற்றது' என்பதிலிருந்து வந்தது. ἀν- an-, 'not', 'un-' மற்றும்    'profit' என்பதிலிருந்து பெறப்பட்டது.  

மற்ற பேரினக் கொசுக்கள் (*[[ஏடீசுக் கொசுவினம்|ஏடீஸ்]]*, *கியூலெக்சு*, *[[குலிசெட்டா]]*, *ஹேமகோகஸ்,* *ஓக்லெரோடாடஸ்*)  நோய்க்காவி முகவர்களாக செயல்படலாம் என்றாலும் இவை மனிதருக்கு மலேரியாவை கடத்துபவை அல்ல.

## குறிப்புகள்

## வெளி இணைப்புகள்
*தமிழ்க் கலைக்களஞ்சியத்தில் அனோபிலிஸ் என்ற தலைப்பிலான கட்டுரை உள்ளது.

பகுப்பு:மலேரியா
ரீனாத் சந்து

**ரீனாத் சந்து** (*Reenat Sandhu*)(பிறப்பு 7 ஜூன் 1964)  என்பவர் இந்தியாவின் தூதர் மற்றும் நெதர்லாந்திற்கான தூதுவர். இவர் முன்பு இத்தாலி மற்றும் சான் மரினோவில் இந்தியத் தூதராக பணியாற்றியுள்ளார்.

## தனிப்பட்ட வாழ்க்கை
சந்து தில்லி பொருளியல் பள்ளியில் பொருளாதாரத்தில் முதுகலைப் பட்டம் பெற்றவர். இவர் அமெரிக்காவிற்கான தற்போதைய இந்தியத் தூதராக இருக்கும் தரன்ஜித் சிங் சந்துவை மணந்தார். இவர்களுக்கு இரண்டு குழந்தைகள் உள்ளனர்.

## பணி
ரீனாத் சந்து ஆகத்து 1989-ல் இந்திய வெளியுறவுத் துறையில் சேர்ந்தார். இவர் மாஸ்கோ, கீவ், வாசிங்டன், டி. சி., கொழும்பு, நியூயார்க்கு மற்றும் ஜெனீவா ஆகிய இடங்களில் உள்ள இந்தியத் தூதரகங்களில் பணியாற்றியுள்ளார். இவர் புது தில்லியில் உள்ள வெளிவிவகார அமைச்சிலும் பணியாற்றியுள்ளார். முதலீடு மற்றும் வர்த்தக மேம்பாடு, திட்டங்கள், கிழக்கு ஐரோப்பா மற்றும் இலங்கை தொடர்பான விவகாரங்களைக் கையாண்டுள்ளார். 

2011 முதல் 2014 வரை ஜெனீவாவில் உள்ள உலக வர்த்தக அமைப்பின் இந்தியாவின் துணை நிரந்தரப் பிரதிநிதியாக இருந்தார். 2014 முதல் 2017 வரை, அவர் வாசிங்டன், டி. சியில் உள்ள இந்தியத் தூதரகத்தில் அமைச்சராகவும் (வர்த்தகம்) பின்னர் துணைத் தூதராகவும் இருந்தார்.

முன்னாள் இந்தோ பசிபிக் மற்றும் தெற்கு பிரிவுகள் உட்பட மத்திய கிழக்காசிய நாடுகள், புதிய ஓசியானியா உட்பட முதல் கூடுதல் செயலாளராகச் சந்து நியமிக்கப்பட்டார். இதைத் தொடர்ந்து இவர் செயலாளர் (மேற்கு) ஆனார்.

## மேற்கோள்கள்


பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய வெளியுறவுத் துறைப் பெண் அதிகாரிகள்
புத்ராஜெயா பன்னாட்டு மாநாட்டு மையம்

**புத்ராஜெயா பன்னாட்டு மாநாட்டு மையம்** (மலாய்: *Pusat Konvensyen Antarabangsa Putrajaya*; ஆங்கிலம்: *Putrajaya International Convention Centre*) (**PICC**) என்பது மத்திய கூட்டரசு அரசாங்கத்தின் புத்ராஜெயா நிர்வாகப் பகுதியில் உள்ள முக்கிய மாநாட்டு மையம் ஆகும்.

புத்ராஜெயா 5-ஆவது வளாகத்தில் (*Precinct 5 Putrajaya*) உயர்ந்த குன்றுப் பகுதியில் அமைந்து இருகும் புத்ராஜெயா பன்னாட்டு மாநாட்டு மையம் 135,000 சதுர மீட்டர் பரப்பளவைக் கொண்டுள்ளது. 2001-ஆம் ஆண்டு தொடங்கிய கட்டுமானம்  செப்டம்பர் 2003-ஆம் ஆண்டு முடிவுற்றது.

## பொது

இந்த மாநாட்டு மையத்திற்கு வடிவம் கொடுத்தவர் மலேசியாவின் நான்காவது பிரதமர் மகாதீர் முகமது ஆகும். அக்டோபர் 2004-இல் **புத்ராஜெயா மாநாட்டு மையம்** (*Putrajaya Convention Centre*) எனப் பெயரிடப்பட்டது.

பின்னர் பன்னாட்டு நிலையைப் பிரதிபலிக்கும் வகையில் பெயரிட வேண்டும் என தீர்மானிக்கப்பட்டது. அந்த வகையில் லண்டன், தோக்கியோ, பாரிஸ் போன்ற நகரங்களில் உள்ள உலகத் தரம் வாய்ந்த மாநாட்டு மையங்களுக்கு இணையாக புத்ராஜெயா மாநாட்டு மையத்தின் பெயரும் புத்ராஜெயா பன்னாட்டு மாநாட்டு மையம் என மாற்றம் செய்யப்பட்டது.

## முக்கிய நிகழ்வுகள்

புத்ராஜெயா பன்னாட்டு மாநாட்டு மையத்தில் சில குறிப்பிடத்தக்க நிகழ்வுகள் நடைபெற்று உள்ளன.

* 2003-ஆம் ஆண்டு இசுலாமிய ஒத்துழைப்பு அமைப்பு (*Organisation of Islamic Cooperation*) ஏற்பாடு செய்த 10-ஆவது இசுலாமிய உச்சிநிலை மாநாடு (*10th Islamic Summit*)
* 2007-ஆம் 2008-ஆம் ஆண்டுகளில் மலேசிய பன்னாட்டு வாணவெடி போட்டி (*Malaysian International Fireworks Competition*)
* 2010-ஆம் ஆண்டில் எந்திரன் திரைப்படத்தின் ஒலிப்பதிவு வெளியீடு
* 2015-ஆம் ஆண்டு கானோ எக்சல் பன்னாட்டு மாநாடு (*20th Gano Excel Internacional - Convención Global*)

## மேற்கோள்கள்

## வெளி இணைப்புகள்

*Putrajaya International Convention Centre (PICC) website

பகுப்பு:மலேசியக் கட்டிடக்கலை‎
பகுப்பு:புத்ராஜெயா